CELEX: 32014R0004
Language: sk
Date: 2014-01-06 00:00:00
Title: Nariadenie Komisie (EÚ) č. 4/2014 zo 6. januára 2014 , ktorým sa mení nariadenie (ES) č. 640/2009, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn elektromotorov  Text s významom pre EHP

7.1.2014   
            
            
               SK
            
            
               Úradný vestník Európskej únie
            
            
               L 2/1
            
         NARIADENIE KOMISIE (EÚ) č. 4/2014
   zo 6. januára 2014,
   ktorým sa mení nariadenie (ES) č. 640/2009, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn elektromotorov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (1), a najmä na jej článok 15 ods. 1,
   po porade s Konzultačným fórom pre ekodizajn,
   keďže:
   
               (1)
            
            
               Skúsenosti získané pri vykonávaní nariadenia Komisie (ES) č. 640/2009 (2) ukázali, že je potrebné zmeniť určité ustanovenia nariadenia (ES) č. 640/2009, aby sa zabránilo neželaným vplyvom na trh s motormi a na vlastnosti výrobkov, na ktoré sa vzťahuje uvedené nariadenie.
            
         
               (2)
            
            
               Nedávny vývoj na trhu s elektrickými motormi viedol k zmenám v limitných hodnotách platných pre nadmorskú výšku, maximálne a minimálne teploty okolia a teploty chladiacej vody, pri ktorých sa vychádza z toho, že motor pracuje pri extrémnych podmienkach, a preto je potrebná osobitná konštrukcia. Tento vývoj je potrebné zohľadniť v nariadení.
            
         
               (3)
            
            
               Opatrenia stanovené v tomto nariadení sú v súlade so stanoviskom výboru zriadeného článkom 19 ods. 1 smernice 2009/125/ES,
            
         PRIJALA TOTO NARIADENIE:
   Článok 1
   Zmeny nariadenia (ES) č. 640/2009
   Nariadenie (ES) č. 640/2009 sa mení takto:
   
               1.
            
            
               Článok 1 sa nahrádza týmto znením:
               „Článok 1
               Predmet úpravy a rozsah pôsobnosti
               1.   Týmto nariadením sa stanovujú požiadavky na ekodizajn motorov vrátane takých, ktoré sú integrované do iných výrobkov, pokiaľ ide o ich uvedenie na trh a uvedenie do prevádzky.
               2.   Toto nariadenie sa nevzťahuje na:
               
                           a)
                        
                        
                           motory určené na prevádzku, pri ktorej sú plne ponorené v kvapaline;
                        
                     
                           b)
                        
                        
                           motory plne integrované vo výrobku (napríklad v prevodovke, čerpadle, ventilátore alebo kompresore), ktorých energetický výkon sa nemôže testovať nezávisle od energetického výkonu tohto výrobku;
                        
                     
                           c)
                        
                        
                           motory určené výlučne na prevádzku:
                           
                                       i)
                                    
                                    
                                       v nadmorských výškach nad 4 000 metrov nad morom;
                                    
                                 
                                       ii)
                                    
                                    
                                       keď teplota okolia je vyššia ako 60 °C;
                                    
                                 
                                       iii)
                                    
                                    
                                       pri maximálnej prevádzkovej teplote vyššej ako 400 °C;
                                    
                                 
                                       iv)
                                    
                                    
                                       keď teploty okolia sú v prípade akéhokoľvek motora nižšie ako – 30 °C alebo v prípade motora chladeného vodou nižšie ako 0 °C;
                                    
                                 
                                       v)
                                    
                                    
                                       keď teplota chladiacej vody na vstupe do výrobku je nižšia ako 0 °C alebo vyššia ako 32 °C alebo
                                    
                                 
                                       vi)
                                    
                                    
                                       v potenciálne výbušnej atmosfére vymedzenej v smernici Európskeho parlamentu a Rady 94/9/ES (3);
                                    
                                 
                     
                           d)
                        
                        
                           brzdné motory
                           s výnimkou požiadaviek na informácie v prílohe I časti 2 bodoch 3 až 6 a 12.
                        
                     
                  (3)  Ú. v. ES L 100, 19.4.1994, s. 1.“"
						
            
         
               2.
            
            
               Príloha I k nariadeniu (ES) č. 640/2009 sa mení v súlade s prílohou k tomuto nariadeniu.
            
         Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa šesť mesiacov po nadobudnutí účinnosti.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. januára 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 285, 31.10.2009, s. 10.
   
      (2)  Ú. v. EÚ L 191, 23.7.2009, s. 26.
   
      PRÍLOHA
      
         Zmeny prílohy I k nariadeniu (ES) č. 640/2009
      
      V prílohe I bode 2 sa za tretí pododsek vkladá tento pododsek:
      
         „Ak veľkosť výkonnostného štítka neumožňuje vyznačiť všetky informácie uvedené v bode 1, vyznačí sa iba menovitá účinnosť (h) pri napätí pri plnom menovitom zaťažení (UN).“